
Z A P I S N I K
7. sjednice Vijeća Mjesnog odbora Jarun, 15. prosinca 2021. u prostorijama Mjesnog odbora Jarun, Hrgovići 57a, s početkom u 19.00 sati

NAZOČNI ČLANOVI VIJEĆA:
[bookmark: _Hlk86829379]Mario Devčić, Lea Galović, Franjo Klečina, Hrvoje Kuharić, Ljiljana Marks-Šikić, Nikola Peruničić, Krešimir Petlić, Lora Rajić, Vladimir Slošić, Damir Švizer, Petar Vranjković.

NENAZOČNI ČLANOVI VIJEĆA:
Nema.

OSTALI NAZOČNI:
Nema.

Predsjedava: Ljiljana Marks-Šikić, predsjednica Vijeća.
Zapisnik vodi: Mario Devčić, potpredsjednik Vijeća.

	Predsjednica konstatira da je nazočno 11 od ukupno 11 članova Vijeća, što znači da Vijeće može pravovaljano odlučivati te otvara 7. sjednicu Vijeća Mjesnog odbora.

	Vijeće sa 10 glasova ZA i jednim PROTIV prihvaća tekst Zapisnika 6. sjednice Vijeća Mjesnog odbora Jarun, održane 2. studenoga 2021.

	Na prijedlog predsjednice Vijeće jednoglasno utvrđuje dopunjeni dnevni red koji glasi:

DNEVNI RED

1. Prijedlog zaključka o izmjeni Financijskog plana Vijeća Mjesnog odbora Jarun za 2021.
2. Povremeno korištenje prostora Mjesnog odbora Jarun u trajanju do 30. lipnja 2022.
3. Skrb o prostorima mjesne samouprave
4. Prijedlozi za nadopunu spremnika ili uklanjanje spremnika za papir/plastiku na lokacijama zelenih otoka prema zahtjevu Zagrebačkog holdinga d.o.o., Podružnice Čistoća
5. Specifikacija troškova sanacije prijekopa nakon rekonstrukcije vrelovoda u 2021., u dijelu u kojem se radovi financiraju kroz asfalterski program mjesnih odbora
6. Status postupka rješavanja imovinsko – pravnih odnosa katastarskih čestica u okruženju Osnovne škole Bartola Kašića
7. Temelj korištenja katastarskih čestica u vlasništvu Grada Zagreba na području Mjesnog odbora Jarun koje su u višegodišnjem najmu prema dostavljenom popisu i dostava podatka o uspješnosti naplate navedenog najma
8. Popis nekretnina i poslovnih prostora u vlasništvu Grada Zagreba na području Mjesnog odbora Jarun te temelj korištenja, namjene prostora i dostava podatka o uspješnosti naplate navedenog najma
9. Postava stupića na sjevernom nogostupu Našičke ulice kod k.br. 42 prema zahtjevu K. J. 
10. Asfaltiranje dijela nogostupa zapadno od upuštenog rubnjaka na pješačkom prijelazu u ulici Hrgovići kod k.br. 77 po zahtjevu I. M.
11. Suženje istočnog nogostupa u ulici Hrgovići zbog postavljenog kioska po zahtjevu člana Vijeća Vladimira Slošića
12. Pitanja, prijedlozi i obavijesti


Ad 1. Prijedlog zaključka o izmjeni Financijskog plana Vijeća Mjesnog odbora Jarun za
2021.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Ljiljana Marks-Šikić, Vladimir Slošić i Damir Švizer.
Nakon rasprave Vijeće s 10 glasova ZA, 1 PROTIV donosi

ZAKLJUČAK O IZMJENI FINANCIJSKOG PLANA
Mjesnog Odbora Jarun za 2021.

Članak 1.
U financijskom planu Mjesnog odbora Jarun za 2021. , članak 1. mijenja se i glasi:

PRIHODA:									2.659.717,00 KN
RASHODA:									2.659.717,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	2.659.717,00

	6711
	PRIHODI ZA FINANCIRANJE RASHODA POSLOVANJA
	2.659.717,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	2.659.717,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	2.511.217,00

	 
	ODRŽAVANJE JAVNIH ZELENIH POVRŠINA
	907.264,00

	 
	ODRŽAVANJE NERAZVRSTANIH CESTA
	1.603.953,00

	3291
	NAKNADE ČLANOVIMA VIJEĆA MJESNOG ODBORA
	138.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	10.500,00



Članak 3. 

Ovaj Zaključak će biti objavljen na oglasnoj ploči u sjedištu Mjesnog odbora.

Ad 2. Povremeno korištenje prostora Mjesnog odbora Jarun u trajanju do 15. srpnja 2022.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Franjo Klečina i Damir Švizer.
Nakon rasprave Vijeće jednoglasno donosi




Z A K L J U Č A K

1. Političkoj stranci 365 STRANKA RADA I SOLIDARNOSTI, odobrava se povremeno korištenje prostora u objektu Mjesnog odbora Jarun, Hrgovići 57a, u terminu četvrtkom od 18:00 do 20:00 sati (prostorija 1) i teče od 2. siječnja 2022. do 15. srpnja 2022. godine.

2. Političkoj stranci Hrvatska demokratska zajednica – HDZ, odobrava se povremeno korištenje prostora u objektu Mjesnog odbora Jarun, Hrgovići 57a, u terminu utorkom od 18:00 – 20:00 sati (prostorija 3) i teče od 2. siječnja 2022. do 15. srpnja 2022. godine.

3. Političkoj stranci NARODNA STRANKA – REFORMISTI, odobrava se povremeno korištenje prostora u objektu Mjesnog odbora Jarun, Hrgovići 57a, u terminu četvrtkom od 18:00 do 19:00 sati (prostorija 2) i teče od 2. siječnja 2022. do 15. srpnja 2022. godine.
4. Političkoj stranci SOCIJALDEMOKRATSKA PARTIJA HRVATSKE - SDP, odobrava se povremeno korištenje prostora u objektu Mjesnog odbora Jarun, Hrgovići 57a, u terminu utorkom od 18:00 do 20:00 sati (prostorija 3) i teče od 2. siječnja 2022. do 15. srpnja 2022. godine.
5. Političkoj stranci NOVA LJEVICA, odobrava se povremeno korištenje prostora u objektu Mjesnog odbora Jarun, Hrgovići 57a, četvrtkom u terminu od 19:00 do 21:00 sati (prostorija 2) i teče od 2. siječnja 2022. do 15. srpnja 2022. godine.

6. Političkoj stranci ZAGREB JE NAŠ, odobrava se povremeno korištenje prostora u objektu Mjesnog odbora Jarun, Hrgovići 57a, utorkom u terminu od 19:00 do 21:00 sati (prostorija 2) i teče od 2. siječnja 2022. do 15. srpnja 2022. godine.

7. Političkoj stranci DOMOVINSKI POKRET, odobrava se povremeno korištenje prostora u objektu Mjesnog odbora Jarun, Hrgovići 57a, srijedom u terminu od 19:00 do 21:00 sat (prostorija 2) i teče od 2. siječnja 2022. do 15. srpnja 2022. godine.

8. Političkoj stranci CENTAR, odobrava se povremeno korištenje prostora u objektu Mjesnog odbora Jarun, Hrgovići 57a, u terminu utorkom od 18:00 do 21:00 sati (prostorija 4) i teče od 2. siječnja 2022. do 15. srpnja 2022. godine.

9. Udruzi KLUB MLADIH TEHNIČARA TREŠNJEVKA odobrava se povremeno korištenje prostora u objektu Mjesnog odbora Jarun, Hrgovići 57a, u terminu srijedom 
	  od 17:00 do 21:00 sati (prostorija 1) i teče od 2. siječnja 2022. do 15. srpnja 2022. godine.

10. Humanitarnoj udruzi PLAVI ANĐEO, odobrava se povremeno korištenje prostora u objektu Mjesnog odbora Jarun, Hrgovići 57a, u terminu ponedjeljkom od 17:00 do 19:00 sati (prostorija 1) teče od 2. siječnja 2022. do 15. srpnja 2022. godine.

11. Samostalnom umjetniku Vitomiru Ivanjeku, odobrava se povremeno korištenje prostora u objektu Mjesnog odbora Jarun, Hrgovići 57a, u terminima utorkom i petkom od 17:00 do 20:30 (prostorija 1) i teče od 2. siječnja 2022. do 15. srpnja 2022. godine.

12. Udruzi Alizarin, odobrava se povremeno korištenje prostora u objektu Mjesnog odbora Jarun, Hrgovići 57a, u terminima: ponedjeljkom od 19:00 do 21:00 sati (prostorija 1) te srijedom i petkom od 19:00 do 21:00 sati (prostorija 4) i teče od 2. siječnja 2022. do 15. srpnja 2022. godine.

13. Udruzi za ekološke aktivnosti NOVA ZORA, odobrava se povremeno korištenje prostora u objektu Mjesnog odbora Jarun, Hrgovići 57a, u terminu srijedom od 17:00 do 19:00 (prostorija 4) i teče od 2. siječnja 2022. do 15. srpnja 2022. godine.

14. Udruzi BIOTEKA – UDRUGA ZA PROMICANJE BIOLOGIJE I SRODNIH ZNANOSTI odobrava se povremeno korištenje prostora u objektu Mjesnog odbora Jarun, Hrgovići 57a, u terminu svakog drugog ponedjeljka od 17:00 do 19:00 sati (prostorija 4) i teče od 2. siječnja  do 15. srpnja 2022. godine.

15. Prostore iz točke 1. – 14. ovog zaključka korisnici će koristiti bez naknade.
16. Korisnici se obvezuju postupati s pažnjom dobrog gospodara u korištenju prostora. 
17. O povremenom korištenju prostora iz točke 1. - 14. ovog zaključka, Gradski ured za mjesnu samoupravu izdati će odobrenja o korištenju, a u skladu s ovim zaključkom.

Ad 3. Skrb o prostorima mjesne samouprave
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
Bez rasprave Vijeće jednoglasno donosi

Z A K LJ U Č A K

1. Vijeće Mjesnog odbora Jarun raspravljalo je o modelu skrbi vezano za prostor mjesne samouprave.
2. Vijeće smatra da prostor Mjesnog odbora Jarun mora imati svojeg domara koji će se i dalje skrbiti o prostoru pa predlaže da se ugovor produži postojećem domaru Milanu Ladišiću do 30. lipnja 2022. godine.
3. Ovaj zaključak dostavlja se Gradskom uredu za mjesnu samoupravu i Vijeću Gradske četvrti Trešnjevka – jug.

Ad 4. Prijedlozi za nadopunu spremnika ili uklanjanje spremnika za papir/plastiku na lokacijama zelenih otoka prema zahtjevu Zagrebačkog holdinga d.o.o., Podružnice Čistoća
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K
o popisu lokacija za uklanjanje ili nadopunu postojećih zelenih otoka

1. Vijeće Mjesnog odbora Jarun predlaže sljedeće lokacije za uklanjanje ili nadopunu postojećih zelenih otoka:
· Bartolići 45 – dodaje se žuto zvono za prikupljanje plastičnog opada
· Hrgovići 87 – dodaje se žuto zvono za prikupljanje plastičnog otpada i zeleno zvono za stakleni otpad
· Lokacija Hrvatskog sokola križanje sa Ožujskom je u tablici krivo navedena kao MO Jarun jer u stvarnosti pripada MO Vrbani
1. Zaključak dostaviti Vijeću Gradske četvrti Trešnjevka – jug.
Ad 5. Specifikacija troškova sanacije prijekopa nakon rekonstrukcije vrelovoda u 2021., u dijelu u kojem se radovi financiraju kroz asfalterski program mjesnih odbora
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 

U raspravi sudjeluju Mario Devčić, Franjo Klečina i Damir Švizer.
Nakon rasprave Vijeće jednoglasno donosi

Z A K LJ U Č A K
o specifikaciji troškova sanacije prijekopa nakon rekonstrukcije vrelovoda u 2021.,
u dijelu u kojem se radovi financiraju kroz asfalterski program mjesnih odbora

1. Vijeće je razmatralo troškove sanacije prijekopa nakon rekonstrukcije vrelovoda u 2021.
2. Vijeće traži od Gradskog ureda za mjesnu samoupravu dostavu specifikacije troškova sanacije prijekopa nakon rekonstrukcije vrelovoda u 2021. po mjesnim odborima, u dijelu u kojem se radovi financiraju kroz asfalterski program mjesnih odbora.
3. Ovaj zaključak dostavlja se Vijeću Gradske četvrti Trešnjevka – jug.

Ad 6. Status postupka rješavanja imovinsko – pravnih odnosa katastarskih čestica u okruženju Osnovne škole Bartola Kašića
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju Mario Devčić i Damir Švizer
Nakon rasprave Vijeće jednoglasno donosi

Z A K LJ U Č A K
o statusu postupka rješavanja imovinsko–pravnih odnosa na k.č.br. 5815 i 5817 k.o. Rudeš Osnovne škole Bartola Kašića

1. Vijeće je razmatralo imovinsko–pravne odnose katastarskih čestica na kojima je izgrađen objekt i dvorište Osnovne škole Bartola Kašića.
2. Vijeće traži od Gradskog ureda za upravljanje imovinom Grada dostavu podataka o statusu postupka rješavanja imovinsko–pravnih odnosa katastarskih čestica br. 5815 i 5817 k.o. Rudeš.
3. Ovaj zaključak dostavlja se Vijeću Gradske četvrti Trešnjevka – jug.

Ad 7. Temelj korištenja katastarskih čestica u vlasništvu Grada Zagreba na području Mjesnog odbora Jarun koje su u višegodišnjem najmu prema dostavljenom popisu i dostava podatka o uspješnosti naplate navedenog najma
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K
o temelju korištenja katastarskih čestica u vlasništvu Grada Zagreba na području Mjesnog odbora Jarun koje su u višegodišnjem najmu

1. Vijeće je razmatralo dostavljeni popis katastarskih čestica u vlasništvu Grada Zagreba na području Mjesnog odbora Jarun koje su u višegodišnjem najmu.
2. Vijeće traži od Gradskog ureda za upravljanje imovinom Grada dostavu podataka o temelju korištenja katastarskih čestica u vlasništvu Grada Zagreba na području Mjesnog odbora Jarun koje su u višegodišnjem najmu prema dostavljenom popisu i dostavu podatka o uspješnosti naplate navedenog najma, cijeni najma i nazivu korisnika najma.
3. Ovaj zaključak dostavlja se Vijeću Gradske četvrti Trešnjevka – jug.


Ad 8. Popis nekretnina i poslovnih prostora u vlasništvu Grada Zagreba na području Mjesnog odbora Jarun te temelj korištenja, namjene prostora i dostava podatka o uspješnosti naplate navedenog najma
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K
o popisu nekretnina i poslovnih prostora u vlasništvu Grada Zagreba na području Mjesnog odbora Jarun 

1. Vijeće nema uvid u višegodišnji najam nekretnina i poslovnih prostora u vlasništvu Grada Zagreba na području Mjesnog odbora Jarun.
2. Vijeće traži od Gradskog ureda za upravljanje imovinom Grada dostavu popisa nekretnina i poslovnih prostora u vlasništvu Grada Zagreba na području Mjesnog odbora Jarun koje su u višegodišnjem najmu te temelj korištenja, namjenu prostora i dostavu podatka o uspješnosti naplate navedenog najma.
3. Ovaj zaključak dostavlja se Vijeću Gradske četvrti Trešnjevka – jug.

Ad 9. Postava stupića na sjevernom nogostupu Našičke ulice kod k.br. 42 prema zahtjevu K. J. 
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju Mario Devčić i Nikola Peruničić.
Nakon rasprave Vijeće jednoglasno donosi

Z A K LJ U Č A K
o postavi stupića na sjevernom nogostupu Našičke ulice 
kod k.br. 42 prema zahtjevu K.J.

1. Vijeće Mjesnog odbora Jarun razmatralo je zahtjev K. J. za postavom zaštitnih stupića na sjevernom nogostupu Našičke ulice kod k.br. 42.
2. Vijeće je suglasno s postavom zaštitnih stupića na navedenoj lokaciji. 
3. Ovaj zaključak se dostavlja Vijeću Gradske četvrti Trešnjevka-jug.

Ad 10. Asfaltiranje dijela nogostupa zapadno od upuštenog rubnjaka na pješačkom prijelazu u ulici Hrgovići kod k.br. 77 po zahtjevu I. M.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju Damir Švizer i Nikola Peruničić.
Nakon rasprave Vijeće jednoglasno donosi

Z A K LJ U Č A K
o asfaltiranju dijela nogostupa zapadno od upuštenog rubnjaka na pješačkom prijelazu u ulici Hrgovići kod k.br. 77 

1. Vijeće Mjesnog odbora Jarun razmatralo je zahtjev I. M. o asfaltiranju dijela nogostupa zapadno od upuštenog rubnjaka na pješačkom prijelazu u ulici Hrgovići kod k.br. 77 po zahtjevu I. M..

2. Vijeće je suglasno s asfaltiranjem dijela nogostupa te će isto uvrsti u prijedloge za sljedeće plansko razdoblje.
3. Ovaj zaključak dostavlja se Vijeću Gradske četvrti Trešnjevka – jug.

Ad 11. Suženje istočnog nogostupa u ulici Hrgovići zbog postavljenog kioska po zahtjevu člana Vijeća Vladimira Slošića
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K
o suženju istočnog nogostupa u ulici Hrgovići zbog postavljenog kioska  

1. Vijeće Mjesnog odbora Jarun razmatralo je zahtjev člana Vijeća Vladimira Slošića o suženju istočnog nogostupa u ulici Hrgovići zbog postavljenog kioska.  
2. Vijeće traži od Gradskog ureda za prostorno uređenje, izgradnju Grada, graditeljstvo komunalne poslove i promet, Sektora za komunalno i prometno redarstvo provjeru izdanog odobrenja za zauzimanje javne površine te sukladnost iste s dimenzijama kioska TISKA na istočnom nogostupu u ulici Hrgovići. 
3. Ukoliko je kiosk TISKA postavljen sukladno izdanom odobrenju, Vijeće u svrhu osiguranja nesmetanog pješačkog prometa, traži da se izdana dozvola od strane Gradskog ureda za prostorno uređenje, izgradnju Grada, graditeljstvo komunalne poslove i promet, revidira na način da se uklone dijelovi kioska koji zauzimaju dio istočnog nogostupa u ulici Hrgovići ili da se odredi način postave istih na način da se ne sužava nogostup.
4. Ovaj zaključak se dostavlja Vijeću Gradske četvrti Trešnjevka-jug.

Ad 12. Pitanja, prijedlozi i obavijesti
Potpredsjednik VMO Jarun obavještava da je na igralištu OŠ Bartola Kašića postavljena konstrukcija i žičana mreža iza gola, na što je došlo par primjedbi građana.

Član Vijeća Franjo Klečina izražava nezadovoljstvo zbog obavijesti izvješene na vratima VMO Jarun sljedećeg sadržaja: 
„Poštovani, molimo da svoje upite i zahtjeve upućene članovima Vijeća Mjesnog odbora Jarun dostavite na e-mail adresu mo_jarun@zagreb.hr ili telefonom na 01/3832-815 srijedom od 19 do 20 sati.“
Član Vijeća Franjo Klečina smatra da svi članovi Vijeća  ne dobivaju upite i zahtjeve građana preko navedene adrese elektroničke pošte te zahtjeva da se izmijeni natpis na vratima ili da mu se dodijeli pristup navedenoj elektroničkoj adresi ili da se svi e-mailovi s navedene adrese preusmjeravaju na njegovu e-mail adresu. Predsjednica Vijeća odgovara kako će ispitati sve mogućnosti kako bi do slijedeće sjednice mogla odgovoriti na postavljeni upit.

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica završena u 20:05 sati.

KLASA: 026-02/21-002/2299
URBROJ: 251-06-11-1503-21-3
U Zagrebu, 15. prosinca 2021.

Zapisnik sastavio: 							  
Mario Devčić      	

				Predsjednica
				Vijeća Mjesnog odbora
				Jarun

				Ljiljana Marks-Šikić, v.r.

